**AIŠKINAMASIS RAŠTAS**

**PRIE TARYBOS SPRENDIMO PROJEKTO**

**„ dėl KLAIPĖDOS MIESTO SAVIVALDYBĖS TARYBOS 2014 M. BALANDŽIO 30 D. SPRENDIMO NR. T2-81 „DĖL IŠMOKOS DYDŽIO SENIŪNAIČIAMS NUSTATYMO IR IŠMOKŲ SENIŪNAIČIAMS SU JŲ, KAIP SENIŪNAIČIŲ, VEIKLA SUSIJUSIOMS IŠLAIDOMS APMOKĖTI MOKĖJIMO IR ATSISKAITYMO TVARKOS APRAŠO PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Vadovaujantis 2017 m. kovo 13 d. Klaipėdos miesto mero potvarkiu Nr. M-20 „Dėl seniūnaitijų sudarymo“, Klaipėdos mieste yra sudarytos 55 seniūnaitijos, todėl pagal seniūnaičių sueigos priimtą nutarimą skirti 200,00 Eur per mėnesį išmoką seniūnaičiui, reikėtų biudžete numatyti 132000 Eur biudžeto lėšų. Biudžeto lėšų poreikis per metus padidėtų 122100 Eur. Atsižvelgiant į teisines galimybes ir atlikus su seniūnaičio veikla susijusių išlaidų apmokėjimui skiriamu išmokų ankstesnės kadencijos seniūnaičių ataskaitų analizę, bei naujos kadencijos seniūnaičių išmokų didinimo pagrįstumo analizę tarybos sprendimo projektu siūloma nustatyti 35,00 Eur per mėnesį išmokos dydį seniūnaičiui su jo, kaip seniūnaičio, veikla susijusiomis išlaidomis apmokėti, bei patvirtinti Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo pakeitimą.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės Taryba 2017 m. spalio 19 d. sprendimu Nr. T2-254 „Dėl pavedimo rengti savivaldybės tarybos sprendimo projektą“ pavedė Savivaldybės administracijai analizuoti su seniūnaičio veikla susijusių išlaidų apmokėjimui skiriamu išmokų teisines galimybes, ankstesnės kadencijos seniūnaičių ataskaitas ir rengti Savivaldybės tarybos sprendimo projektą pakeisti Klaipėdos miesto savivaldybės tarybos 2015 m. balandžio 14 d. sprendimą Nr. T2-67 „Dėl Klaipėdos miesto savivaldybės tarybos 2014 m. balandžio 30 d. sprendimo Nr. T2-81 „Dėl išmokos dydžio seniūnaičiams nustatymo ir išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos aprašo patvirtinimo“ pakeitimo“, kuriuo buvo nustatytas 15,00 Eur per mėnesį išmokos dydis seniūnaičiui su jo, kaip seniūnaičio, veikla susijusiomis išlaidomis apmokėti.

Atlikus ankstesnės kadencijos 2016 ir 2017 metų seniūnaičių atsiskaitymo už gautas išmokas ataskaitų analizę nustatyta, kad didžiausia išmokos dalį seniūnaičiai išleido transporto (kuro) išlaidoms, antroje vietoje ryšių, telefono ir interneto paslaugoms apmokėti.

|  |  |  |  |  |  |
| --- | --- | --- | --- | --- | --- |
| **Mėnuo** | **Seniūnaičių atsiskaitymas už gautas išmokas 2016 metais (15 Eur mėn.)** | | | |  |
|  | **Kanceliarinės** | **Transporto (Kuras)** | **Ryšių (Telefono ir interneto)** | **Pašto** | **Iš viso Eur** |
| Sausis | 3,00 | 180,22 | 72,51 | 0,00 | 255,73 |
| Vasaris | 0,00 | 70,20 | 254,40 | 0,00 | 324,60 |
| Kovas | 95,02 | 168,57 | 89,78 | 0,00 | 353,37 |
| Balandis | 113,85 | 463,61 | 87,34 | 2,06 | 666,86 |
| Gegužė | 0,00 | 368,35 | 78,32 | 0,00 | 446,67 |
| Birželis | 0,65 | 301,80 | 43,78 | 0,00 | 346,23 |
| Liepa | 0,00 | 198,56 | 33,42 | 0,00 | 231,98 |
| Rugpjūtis | 0,00 | 246,09 | 34,33 | 0,00 | 280,42 |
| Rugsėjis | 0,00 | 216,41 | 32,33 | 0,00 | 248,74 |
| Spalis | 8,00 | 331,33 | 17,93 | 0,00 | 357,26 |
| Lapkritis | 0,35 | 472,00 | 57,84 | 0,00 | 530,19 |
| Gruodis | 200,47 | 595,79 | 187,35 | 0,00 | 983,61 |
| **Iš viso:** | **421,34** | **3612,93** | **989,33** | **2,06** | **5025, 66** |

2016 metais buvo išrinktas 41 seniūnaitis, iš to skaičiaus 6 seniūnaičiai išmokos atsisakė. Per 2016 metus avansu išmokėta 35 seniūnaičiams 6300 Eur suma (35 (seniūnaičiai) x 12 mėn.x 15 Eur = 6300 Eur), iš kurių 5025, 66 Eur išlaidas seniūnaičiai pagrindė dokumentais. Likusi 1274,34 Eur išlaidų suma liko dokumentais nepagrįsta, kadangi ankstesniame Išmokų seniūnaičiams su jų, kaip seniūnaičių, veikla susijusioms išlaidoms apmokėti mokėjimo ir atsiskaitymo tvarkos apraše nebuvo numatyta atsakomybė dėl išlaidų nepagrindimo.

Vidutiniškai 2016 m. vienam seniūnaičiui per vieną mėnesį teko:

1. Kanceliarinėms išlaidoms –1,00 Eur/mėn (421,34 Eur : 35 seniūnaičiai = 12,04 Eur :12 mėn. = 1,00 Eur/mėn);
2. Transporto išlaidoms – 8,60 Eur/mėn (3612,93 Eur : 35 seniūnaičiai = 103,23 Eur :12 mėn. = 8,60 Eur/mėn);
3. Ryšių išlaidoms – 2,36 Eur/mėn (989,33 Eur : 35 seniūnaičiai = 28,27 Eur :12 mėn. = 2,36 Eur/mėn);
4. Pašto išlaidoms – 0,004 Eur/mėn (2,06 Eur : 35 seniūnaičiai = 0,05 Eur :12 mėn. = 0,004 Eur/mėn).

Iš viso vidutiniškai 2016 m. vienas seniūnatis per mėnesį išleido 11,96 Eur ir pagrindė išlaidas dokumentais.

|  |  |  |  |  |  |
| --- | --- | --- | --- | --- | --- |
| **Mėnuo** | **Seniūnaičių atsiskaitymas už gautas išmokas 2017 metais**  **(15 Eur mėn. )** | | | |  |
|  | **Kanceliarinės** | **Transporto (Kuras)** | **Ryšių (Telefono ir interneto)** | **Pašto** | **Iš viso Eur** |
| Sausis | 26,60 | 161,01 | 52,58 | 0,00 | 240,19 |
| Vasaris | 15,57 | 109,06 | 55,48 | 0,00 | 180,11 |
| Kovas | 60,00 | 339,08 | 77,10 | 0,00 | 476,18 |
| Balandis | 0,00 | 265,62 | 0,00 | 0,00 | 265,62 |
| Gegužė | 3,20 | 233,44 | 0,00 | 0,00 | 236,64 |
| **Iš viso:** | **105,37** | **1108,21** | **185,16** | **0,00** | **1398,74** |

2017 metais 5 mėnesius išmoka naudojosi 31 ankstesnės kadencijos seniūnaitis. Vidutiniškai vienam seniūnaičiui per vieną mėnesį teko:

1. Kanceliarinėms išlaidoms –0,68 Eur/mėn (105,37 Eur : 31 seniūnaitis= 3,39 Eur : 5 mėn. = 0,68 Eur/mėn);
2. Transporto išlaidoms – 10,55 Eur/mėn (1108,21 Eur : 31 seniūnaitis = 52,76 Eur : 5 mėn. = 10,55 Eur/mėn);
3. Ryšių išlaidoms – 1,19 Eur/mėn (185,16 Eur : 31 seniūnaitis = 5,97 Eur : 5 mėn. = 1,19 Eur/mėn);
4. Pašto išlaidoms – 0,0 Eur/mėn;

Iš viso vidutiniškai 2017 m. ankstesnės kadencijos vienas seniūnatis per mėnesį išleido 12,42 Eur ir pagrindė išlaidas dokumentais.

Informacijai pateikiame kai kurių Lietuvos savivaldybių duomenis apie seniūnaičiams mokamus išmokų dydžius:

|  |  |  |  |
| --- | --- | --- | --- |
| **Savivaldybė** | **Patvirtinimo data** | **Suma metams Eur** | **Suma mėnesiui Eur** |
| Vilnius | Išlaidos seniūnaičiams neapmokamos | - | - |
| Kaunas | Išlaidos seniūnaičiams neapmokamos | - | - |
| Šiauliai | 2015-01-01 | 347,52 | 28,96 |
| Panevėžys | 2014-02 | 144,92 | 12,07 |
| Kauno raj. | 2015-07-01 | 84,00 | 7,00 |
| Joniškis | 2014-06-19 | 104,34 | 8,70 |
| Birštonas | 2017-01-18 | 100,00 | 8,33 |
| Lazdijai | 2014-01-31 | 173,91 | 14,49 |
| Pakruojis | 2017-02-23 | 120,00 | 10,00 |
| Visaginas | 2016-12-01 | 240,00 | 20,00 |
| Jonava | 2014-09-25 | 80,00 | 6,66 |

Atsižvelgiant į naujos kadencijos seniūnaičių pateiktus duomenis, Klaipėdos miesto savivaldybės administracijai dėl išmokos, seniūnaičių, su jų kaip seniūnaičio veikla susijusiomis išlaidomis didinimo, sprendimo projektu siūloma nustatyti Klaipėdos miesto savivaldybės seniūnaičių išlaidoms, susijusioms su jų veikla, apmokėti išmokos dydį – 35 Eur (trisdešimt penki eurai), per mėnesį. Ši suma būtų skirta seniūnaičių išlaidoms padengti, t. y. transporto, su kelione susijusioms išlaidoms (vardinis viešojo transporto bilietas 30 d. kainuoja 20,00 Eur, arba atitinkamos kuro išlaidos neviršijant 20 Eur/mėn.), ryšio paslaugoms (telefono ir interneto paslaugos ryšio operatorių Telia, Eurocom, Bite ir TELE2 paslaugos vidutiniškai kainuoja 7 Eur/mėn.) ir kitoms kanceliarinėms bei pašto paslaugų išlaidoms.

**3. Kokių rezultatų laukiama.**

Priėmus šį savivaldybės tarybos sprendimą, bus įgyvendintos Lietuvos Respublikos vietos savivaldos įstatymo nuostatos, seniūnaičiams atlyginant su jų, kaip seniūnaičių, veikla susijusias išlaidas. Atsiskaitymas už patirtas išlaidas bus vykdomas nustatyta Išlaidų seniūnaičiams su jų kaip seniūnaičių, veikla susijusioms išlaidoms apmokėti mokėjimo ir atsiskaitymo tvarka.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Lėšų poreikis sprendimo įgyvendinimui.**

Šio sprendimo pagrindu būtų mokama 35 Eur per mėnesį išmoka seniūnaičiui atsiskaitytinai. Tai sudarys 420 eurų per metus. Klaipėdos miesto savivaldybėje yra 55 seniūnaitijos. Išrinkus visose seniūnaitijose seniūnaičius ir jei kiekvienas iš jų pateiktų prašymą atlyginti išlaidas, per metus šiam sprendimui įgyvendinti būtų reikalinga 23100 eurų savivaldybės biudžeto lėšų. 2017 metams Savivaldybės valdymo programoje šiai priemonei vykdyti skirta 9800 Eur savivaldybės biudžeto asignavimų todėl, padidinus išmoką iki 35 Eur per mėnesį, lėšų poreikis metams būtų 13300 Eur didesnis.

**6. Galimos teigiamos ar neigiamos sprendimo priėmimo pasekmės.**

Būtų atsižvelgta į seniūnaičių sueigos rekomendaciją, nustatytas socialiai – ekonomiškai pagrįstas lėšų poreikis išlaidoms, susijusioms su seniūnaičio veikla apmokėti. Neigiamų sprendimo priėmimo pasekmių nenumatoma.

PRIDEDAMA.

1. Vietos savivaldos įstatymo išrašas, 7 lapai;
2. Klaipėdos miesto savivaldybės tarybos 2017-10-19 sprendimas T2-254, 1 lapas;
3. Klaipėdos miesto savivaldybės Tarybos 2014-04-30 sprendimas Nr. T2-81, 5 lapai;
4. Klaipėdos miesto savivaldybės Tarybos 2014-09-15 sprendimas Nr. T2-193, 2 lapai;
5. Klaipėdos miesto savivaldybės Tarybos 2015-04-14 sprendimas Nr. T2-67, 1 lapas;
6. Klaipėdos miesto savivaldybės Tarybos 2017 m. liepos 27 d. sprendimas Nr. T2-179, 5 lapai;
7. Klaipėdos miesto seniūnaičių sueigos 2017 m. rugpjūčio 29 d. protokolas Nr. 2, 3 lapai;
8. 2017-10-27 Klaipėdos miesto seniūnaičių prašymas apmokėti šias veiklas, 1 lapas;
9. 2017-10-16 Kretingos g. seniūnaitijos seniūnaitės Aidos Dumbrauskaitės prašymas svarstyti „Dėl seniūnaičių skirtų išmokų didinimo bei atlyginimo nustatymo“, 8 lapai;
10. Klaipėdos keleivinio transporto bilietų kainynas, 1 lapas;
11. Pokalbių, SMS ir interneto mokėjimo planų kainynas, 10 lapų.

Socialinių reikalų departamento direktorė Audra Daujotienė